proxectonos/corpus_dominio_legal_administrativo_tmp huggingface dataset:
30/10/2015 | Administración LocalMunicipal
Miño
Bases convocatoria pública de becas comedor curso 2015-2016

A alcaldía mediante resolución de 20/10/15 procedeu á aprobación do incremento do crédito da convocatoria pública de becas comedor para o curso 2015-2016 e abríuse un novo prazo para a presentación de solicitudes que será de 10 días hábiles contados dende o seguinte ó da publicación desta convocatoria no BOP. Miño, a 20 de outubro de 2015 O alcalde Ricardo A. M. Sánchez Oroza
30/10/2015 | Administración LocalMunicipal
Carballo
Anuncio de incoación de expediente de investigación da rúa Garzas, sita no lugar de Arnados, parroquia de Razo, no Concello de Carballo

Por decreto da Alcaldía 2015003462 do 20.10.2015 resolveuse incoar o expediente de investigación de bens en relación co ben que forma parte do vial 21316 (rúa das Garzas) identificado no inventario municipal de bens co número de orde 13-336. O ben obxecto deste expediente atópase ubicado no lugar de Arnados, na parroquia de Razo e limita polo Norte co vial denominado rúa das Garzas, polo Sur coa parcela con referencia catastral 3631813NH2941N, polo Este coas parcelas catastrais 3631817NH2941N e 3631813NH2941N, e polo Oeste, coa parcela catastral3631814NH2914N. Publícase este acordo de incoación do expediente de investigación relativo ó ben descrito no parágrafo anterior no BOP e no taboleiro de anuncios da Corporación durante quince días. Unha vez transcorrido este período de información pública, sométese o expediente a un período de alegacións, por prazo dun mes, no que poderán as persoas afectadas polo expediente de investigación alegar por escrito canto estimen conveniente ó seu dereito ante a Corporación acompañando tódolos documentos en que funden as súas alegacións. Carballo, 22 de outubro 2015 O ALCALDE Asdo.: Evencio Ferrero Rodríguez
14/10/2015 | Administración LocalMunicipal
Boimorto
Aprobación definitiva expediente de modificación de créditos

Aprobado definitivamente o expediente administrativo de modificación de crédito núm.10/2015 e subexpediente de suplemento de crédito nº 2/2015 no orzamento do Concello de Boimorto para o ano 2015, ao non presentarse ningunha reclamación no período de exposición ao público de aquel (quince días hábiles a partir da publicación no BOP nº 174 de data 11/09/2015), en aplicación do disposto nos artigos 169, 170, 171 e 179 do R. D. 2/2004 de 5 de marzo polo que se aproba o Texto Refundido da Lei reguladora das Facendas locais e do R. D. 500/90 de 20 de abril, faise público que despois dos devanditos expedientes (incluíndo os expedientes administrativos de modificación de crédito aprobados até esta data), o resumo por capitulos do orzamento de gastos e ingresos quedaría da seguinte forma: 1 Gastos de persoal 1.242.973,31 2 Gastos en bens e servizos 770.360,48 3 Gastos financeiros 4.000,00 4 Transferencias correntes 34.172,68 6 Inversións reais 762.338,71 7 Transferencias de capital --- 8 Activos financeiros --- 9 Pasivos financeiros --- 1 Impostos directos 351.117,74 2 Impostos indirectos 10.000,00 3 Taxas e outros ingresos 680.605,00 4 Transferencias correntes 1.024.885,61 5 Ingresos patrimoniais 500,00 6 Enaxenación de inversións reais --- 7 Transferencias de capital 674.456,58 8 Activos financeiros 72.280,25 9 Pasivos financeiros --- Contra a aprobación definitiva do expediente administrativo de modificación de créditos antedito no orzamento para o ano 2015, os interesados/as debidamente lexitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. O que se fai público para xeral coñecemento e efectos. En Boimorto, 5 de outubro de 2015 O Alcalde Asdo.- Gonzalo Concheiro Coello
14/10/2015 | Administración LocalMunicipal
Vilarmaior
Padrón taxa SAF libre concorrencia setembro 2015

ANUNCIO Aprobación de padrón fiscal Mediante Decreto da Alcaldía de data do 05 de outubro de 2015 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de setembro de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 05 de outubro de 2015. O ALCALDE Carlos Vázquez Quintián
14/10/2015 | Administración LocalMunicipal
Toques
Modificación do acordo sobre periodicidade das sesións ordinarias da Xunta de Goberno Local

EDICTO Modificación da periodicidade das sesións ordinarias da Xunta de Goberno Local Celebradas as eleccións municipais o día 24 de maio de 2015, constituída a nova Corporación o día 13 de xuño de 2015, e realizada a sesión de organización o día 23 de xuño onde se procedeu ó establecemento da periodicidade con que a Xunta de Goberno Local da Corporación celebrará as sesións ordinarias, o Sr. alcalde entende que dito acordo debe ser modificado por motivos de organización interna do propio Concello. Considerando que o artigo 20.1 da Lei 7/1985, do 2 de abril, Reguladora das Bases de Réxime Local, autoriza que os municipios con poboación de menos de 5.000 habitantes, se poida crear a Xunta de Goberno Local, se así o acorda o Pleno da Corporación. Esta Alcaldía de conformidade có establecido no artigo 20.1 da Lei 7/1985, do 2 de abril, Reguladora das Bases de Réxime Local propón o Pleno da Corporación a adopción dos seguintes acordos: PRIMEIRO.–Establecer as sesións ordinarias da Xunta de Goberno Local, que terán lugar o primeiro e o terceiro venres non festivos de cada mes, ás 12 horas, no salón de sesións do Concello. No caso de que sexa festivo ou neutros supostos debidamente xustificados polo Sr. alcalde (ausencia do funcionario con habilitación de carácter estatal ou do Sr. alcalde), poderá adiantarse ou retrasarse a data de celebración das sesións ordinarias ata un máximo de 3 días. Toques, 22 de setembro de 2015. O alcalde Asdo.: José Angel Penas García
14/10/2015 | Administración LocalMunicipal
Toques
Modificación da periodicidade das sesións ordinarias do Pleno municipal

EDICTO Modificación da periodicidade das sesións ordinarias do Pleno municipal Celebradas as eleccións municipais o día 24 de maio de 2015, constituída a nova Corporación o día 13 de xuño de 2015 e realizada a sesión de organización o día 23 de xuño onde se procedeu ó establecemento da periodicidade con que o Pleno da Corporación celebrará as sesións ordinarias, o Sr. alcalde entende que dito acordo debe ser modificado por motivos de organización interna do propio Concello. Considerando que de conformidade có disposto no artigo 46.2 da Lei 7/1985, do 2 de abril, Reguladora das Bases de Rexíme Local, o Pleno celebrará sesión ordinaria como mínimo cada tres meses e extraordinaria, cando así o decida o presidente ou o solicite, polo menos, a cuarta parte do número legal de membros da Corporación. Así mesmo o a Lei 5/1997, do 22 de xullo, de Administración Local de Galicia, establece no seu artigo 210.2 que o Pleno da Corporación celebrará sesión ordinaria como mínimo cada dos meses. Esta Alcaldía de conformidade co disposto no art.38 do Real Decreto 2568/1096, do 28 de novembro, polo que se aproba o Regulamento de Organización, Funcionamento e Réxime Xuridíco das Entidades Locais, en concordancia artigo 46.2 da Lei 7/1985, do 2 de abril, e 210.2 da Lei 5/1997, do 22 de xullo anteriormente referidas propón o Pleno da Corporación a adopción dos seguintes acordos: PRIMEIRO.–Establecer que as sesións plenarias ordinarias terán lugar os terceiros xoves non festivos da cada mes impar (xaneiro, marzo, maio, xullo, setembro, novembro) as 12 horas no salón de sesións da Casa do Concello. SEGUNDO.–O Sr. alcalde-presidente, previa xustificación motivada (ausencia do Sr. alcalde, ausencia do funcionario con habilitación de carácter estatal ), poderá pospoñer ou avanzar a data de celebración das sesions plenarias ordinarias dentro do mesmo mes o que corresponda a súa celebración. Toques, 22 de setembro de 2015. O alcalde Asdo.: José Ángel Penas García
14/10/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación técnica dos proxectos das obras da Programación de investimentos en estradas provinciais 2015-2019, primeira fase

O Pleno da Deputación Provincial da Coruña, na sesión ordinaria que tivo lugar o 8 de outubro do dous mil quince (8/10/2015), acordou a aprobación do asunto que a continuación se menciona: Aprobación técnica dos proxectos das obras da Programación de investimentos en estradas provinciais 2015-2019, primeira fase integrada polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 8 de outubro do 2015 O presidente O secretario Valentín González Formoso José Luis Almau Supervía
14/10/2015 | Administración LocalMunicipal
Teo
Anuncio de licitación

En data 30 de setembro de 2015 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, con un único criterio de valoración (factor prezo), da obra incluida no POS 2015, denominada “SENDAS 2015: LUOU, VILANOVA, O SISTO, A CAÑOTEIRA E SOLLÁNS (TEO)”, de acordo co seguinte cadro de características: Entidade adxudicadora: Concello de Teo Obxecto do contrato: “SENDAS 2015: LUOU, VILANOVA, O SISTO, A CAÑOTEIRA E SOLLÁNS (TEO)”, Procedemento de adxudicación: Procedemento aberto, cun único criterio de valoración (factor prezo) Orzamento: de 192.794,38€, (159.334,20€ de valor estimado do contrato e 33.460,18€ de IVE) Clasificación: non se esixe Garantía provisional: non se esixe Garantía definitiva: 5% do importe de adxudicación do contrato (IVE excluido) Prazo de execución: 4 meses Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.concellodeteo.com). Proposisións: poderanse presentar no Rexistro Xeral do Concello, en horario de nove a trece horas, durante o prazo de 26 días naturais, contados desde o seguinte ao do último anuncio da licitación que se publique no Boletín Oficial da Provincia ou no Perfil do Contratante. Máis información na Secretaría Xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 1 de outubro de 2015 O alcalde, Rafael C. Sisto Edreira
14/10/2015 | Administración LocalMunicipal
Narón
Secretaría
Nomeamento de persoal eventual

De conformidade co establecido no artigo 104.3 da Lei 7/1985, de 2 de abril, Reguladora das Bases de Réxime Local, faise público o nomeamento por resolución da alcaldía do seguinte persoal eventual: Narón, 6 de outubro de 2015 O Alcalde Asdo. José M. Blanco Suárez
14/10/2015 | Administración LocalMunicipal
Boiro
Aprobación inicial da Ordenanza municipal de saneamento e depuración do Concello de Boiro

ANUNCIO O 10/09/2015 o Pleno do Concello aprobou inicialmente a ORDENANZA MUNICIPAL DO SERVIZO DE SANEAMENTO E DEPURACIÓN DO CONCELLO DE BOIRO Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, do 2 de abril, reguladora das bases do réxime local). Boiro, 2 de outubro de 2015. O alcalde Juan José Dieste Ortigueira
14/10/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de sendas peonís 2015, cuarta fase

O Pleno da Deputación Provincial da Coruña, na sesión ordinaria que tivo lugar o 8 de outubro do dous mil quince (8/10/2015), acordou a aprobación do asunto que a continuación se menciona: Aprobación do Plan de sendas peonís 2015, cuarta fase integrada polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 8 de outubro do 2015 O presidente O secretario Valentín González Formoso José Luis Almau Supervía
14/10/2015 | Administración LocalMunicipal
Padrón
Nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 666/2015, do 5 de outubro de 2015, pola que se nomea Alcalde en funcións: <<Visto que o longo do día 6 de outubro de 2015 estarei ausente do término municipal, e Considerando as competencias que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao segundo Tenente de Alcalde, don José Ramón Pardo Andrade, o día 6 de outubro de 2015. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 5 de outubro de 2015 O Alcalde Asdo. Antonio Fernández Angueira
14/10/2015 | Administración LocalMunicipal
Cabanas
Aprobación definitiva expediente modificación créditos 7/2015

Aprobado definitivamente o expediente de Modificación de Créditos nº 7/2015 dentro do vixente orzamento municipal, por importe de cincuenta e seis mil oitocentos noventa e un mil euros con trinta e seis céntimos (56.891,36), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: Cabanas, 6 de outubro de 2015 O Alcalde, Asdo. Germán Castrillón Permuy
14/10/2015 | Administración LocalMunicipal
Teo
Aprobación definitiva padrón vados 2015

Por resolución da Alcaldía deste Concello, de data 30 de setembro de 2015, aprobouse definitivamente o padrón de contribuíntes da taxa de vados correspondente ao exercicio 2015, unha vez transcorrido o prazo de 10 días hábiles de exposición pública sen que se presentasen reclamacións. O prazo de cobro en período voluntario é de DOUS MESES dende o remate do prazo de exposición ao público, e abrangue dende o 28/09/2015 ao 28/11/2015, ámbolos dous incluídos, podendo efectuarse o ingreso en efectivo no horario de caixa nas contas que o Concello ten abertas nas seguintes entidades: - BANCO SABADELL-GALLEGO: ES03-0081-2154-7100-0100-1109 - ABANCA: ES19- 2080-0318-19-3110000099 Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co teor dos artigos 26, 28 e 161 da Lei Xeral Tributaria, o que determinará a esixencia dos xuros de mora, así como os recargos que correspondan e, no seu caso, das costas do procedemento de prema. Teo, 30 de setembro de 2015 O alcalde Rafael C. Sisto Edreira
14/10/2015 | Administración LocalMunicipal
Betanzos
Concesión de postos no mercado municipal de abastos

ANUNCIO A Xunta de Goberno Local deste Concello, en sesión ordinaria realizada o día 10 de setembro de 2015, entre outros, adoptou acordo de iniciar nova convoatoria para a cesión de postos no mercado municipal de abastos, que se rexerá polo mesmo prego aplicado para anterior convocatoria, aprobado polo devandito órgano municipal (Xunta de Goberno) en sesión de 10 de maio de 2012 e que foi publicado no Boletín Oficial da Provincia núm.112, de data 14 de xuño, do que se modifica o anexo I, que queda redactado do xeito seguinte: ANEXO I Os postos obxecto deste prego de condicións son os seguintes: – Destinados a peixe: pranchas núms.1, 2, 3, 4, 5, 20, 21 – Destinados a froitas e verduras e carnes e embutidos, etc.: posto núm.5 Normas da oferta: 1.º.–Cada solicitante só poderá optar a un dos postos.2.º.–No caso de que quede algún posto vacante, cubrirase no seguinte proceso de adxudicación.3.º.–No momento da formalización da adxudicación, os concesionarios aboarán o primeiro mes da taxa completo segundo a contía que estableza a ordenanza municipal correspondente. Betanzos, 30 de setembro de 2015. O ALCALDE-PRESIDENTE, Asdo.: José Ramón García Vázquez
15/10/2015 | Administración LocalMunicipal
Cambre
Anuncio de corrección de erros nun anuncio de formalización de contrato

Advertido erro no anuncio n.º 2015/9379, publicado no BOP de A Coruña n.º 180, do 21 de setembro de 2015, de formalización do contrato para a concesión do Programa “Mañanceiro” de protección, vixilancia e almorzo aos escolares dos CEIP de Cambre (exp. n.º 2015/C006/000004), advírtese que no punto 6 do antedito anuncio, onde pon: “6. Formalización do contrato. a) Data da adxudicación: 31/01/2014. b) Data da formalización do contrato: 17/02/2014”. Debería poñer: “6. Formalización do contrato. a) Data da adxudicación: 09/09/2015. b) Data da formalización do contrato: 10/09/2015”. Cambre, 5 de outubro de 2015. O alcalde Óscar A. García Patiño
15/10/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 30 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Santa Comba ( IN407A 2015/245-1)

Núm. Expte.: IN407A 2015/245-1 Solicitante: ELECTRA DE SANTA COMBA S, L. Denominación: LMTS 20 KV de interconexión do CT Eroski aos CCTT Breogán e Labregos Concello: Santa Comba Tramo de liña subterránea de media tensión de interconexión entre os CT Labregos e CS Eroski, en simple circuíto, con condutores RHZ1-2OL 12/20 KV 3x(1x150 Al), de 130 m de lonxitude. Tramo de liña subterránea de media tensión de interconexión entre a liña subterránea de media tensión existente proveniente do CT Breogán (expte IN407A 2015/159-1) e o CS Eroski, en simple circuíto, con condutores RHZ1-2OL 12/20 KV 3x(1x150 Al), de 115 m de lonxitude. Centro de Seccionamento Eroski proxectado con dúas celas de liña e outra de protección. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 30 de setembro de 2015 O Xefe Territorial Isidoro Martínez Arca
15/10/2015 | Administración LocalMunicipal
Zas
Substitución de Alcaldía

Primeiro: Tomar coñecemento da causa de abstención na que incurre don Manuel Muiño Espasandín aos efectos da execución do Plan parcial sector urbanizable I-2, Polígono dos Muíños. Segundo: Outorgar delegación especial relativa a execución do Plan parcial sector urbanizable I-2, Polígono dos Muíños ao Primeiro Tenente de Alcalde don Óscar Lema Romero. Terceiro: No caso de ausencia, enfermidade ou impedimento do Vasile Catalin Orenes Pereg outórgase delegación especial relativa a execución do Plan parcial sector urbanizable I-2, Polígono dos Muíños ao Terceiro Tenente de Alcalde don Manuel García Velo. Cuarto: Dita delegación comprende as facultades resolutorias e actos de trámite. Quinto: Trasladar o presente acordo os interesados e publicar no BOP A Coruña.” Zas, a 3 de agosto de 2015. O Alcalde, Manuel Muiño Espasandin.
15/10/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolucións polas que se nomea persoal eventual da Deputación Provincial da Coruña

ANUNCIO Resolucións n.º 2015/20014 do 15/09/2015, 2015/20816 do 23/09/2015 e 2015/21281, 2015/21282 e 2015/21283 do 01/10/2015 polas que se nomea persoal eventual da Deputación Provincial da Coruña Polas ditas resolucións, a Presidencia da Deputación Provincial da Coruña, de conformidade co disposto nos artigos 12 da Lei 7/2007, do 12 de abril, do Estatuto Básico do Empregado Público; 22, 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, Texto Refundido das Disposicións vixentes do Réxime Local, e 29 e seguintes, así como o 201 da Lei 2/2015, do 29 de abril, do Emprego Público de Galicia, RESOLVEU nomear persoal eventual, para ocupar os postos de traballo de confianza e asesoramento especial, asimilados a efectos retributivos aos subgrupos e niveis de complemento de destino e co réxime de dedicación que deseguido se indican, ás persoas que así mesmo se relacionan, que desempeñarán segundo as respectivas categorías, única e exclusivamente, as funcións definidas expresamente no artigo 29 da Lei 2/2015, do 29 de abril, do Emprego Público de Galicia, sen que en ningún caso poidan realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira: A Coruña, 6 de outubro de 2015. O presidente O secretario Valentín González Formoso José Luis Almau Supervía
15/10/2015 | Administración LocalMunicipal
Sada
Secretaría
Anuncio de licitación do subministro e instalación de alumado público por outro de maior eficiencia enerxética na estrada de Sada a Carnoedo

Organismo: Concello de Sada Dependencia que tramita o expediente: Secretaría-Unidade contratación Obtención de documentación e información: Dependencia: Unidade contratación Enderezo: Avda. da Mariña 25 – Sada, 15160 Teléfono: 981620075; Telefax: 981621274 Correo electrónico: contratación@sada. dicoruna. es Dirección de internet do perfil do contratante: www.contratosdegalicia.es Data límite de obtención de documentación e información: 15 días naturais Número de expediente: 2015019 a) Tipo: Subministración b) Descrición: Subministro e instalación de alumado público por outro de maior eficiencia na estrada de Sada a Carnoedo (PAI 2015) c) División por lotes e número de lotes/nº de unidades: Non d) Lugar de execución/entrega: Sada e) Prazo de execución/entrega: 4 semanas I) CPV (Referencia de Nomenclatura): 34928500-3, 45316000-5 a) Tramitación: Ordinaria; B) Procedemento: Aberto; c) Criterios de adxudicación: Factor prezo 4.- Valor estimado do contrato: 35.995,00 € a) Importe neto: 35.995,00 €. Importe total: 43.553,95 € Provisional: Non; Definitiva: 5 % do prezo de adxudicación a) Clasificación (grupo, subgrupo e categoría): Non se exixe b) Solvencia económica e financieira e solvencia técnica e profesional: Ver cláusula 5 do cadro de características. a) Data límite de presentación: 15 días naturais contados a partir da última publicación no BOP ou no Perfil do contratante. b) Lugar de presentación: 1. Dependencia: Rexistro Xeral; 2.- Enderezo: Avda. da Mariña 25, 3.- Localidade e código postal: Sada, 15160 c) Admisión de variantes se procede: Non f) Prazo durante o cal o licitador estará obrigado a manter a súa oferta: 3 meses 9. Apertura de ofertas: 2º día hábil seguinte ás 11:00 horas 10.- Gastos de publicidade: De conta do adxudicatario. Sada, 6/10/2015 O alcalde.- Basilica Coronel Palleres
15/10/2015 | Administración LocalMunicipal
Moeche
Emenda de erros

Detectados erros no anuncio das bases da convocatoria de axudas en materia de educación do Concello de Moeche, curso 2015-2016, publicado no BOP n.º 192, de data 7 de outubro de 2015, procedese a sua emenda: Base 3.ª, apartado 1 -C, onde di: ● Fotocopia da declaración da renda correspondente ao exercicio 2013 de todos/as membros da unidade familiar. Debe dicir: ● Fotocopia da declaración da renda correspondente ao exercicio 2014 de todos/as membros da unidade familiar. Base 6.ª: Onde di: ● Os/as fillos/as solteiros/as menores de vinte e cinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano 2013. Debe dicir: ● Os/as fillos/as solteiros/as menores de vinte e cinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano 2014. Onde di: Excepcionalmente, se a unidade familiar alega unha diminución dun 20% ou mais dos seus ingresos durante máis de catro meses consecutivos e se mantivesen na data de inicio do prazo de solicitudes fronte aos ingresos declarados na declaración do IRPF 2013, poderán achegar esta documentación xustificativa da dita circunstancia para que se teña en conta na valoración. Debe dicir: Excepcionalmente, se a unidade familiar alega unha diminución dun 20% ou mais dos seus ingresos durante máis de catro meses consecutivos e se mantivesen na data de inicio do prazo de solicitudes fronte aos ingresos declarados na declaración do IRPF 2014, poderán achegar esta documentación xustificativa da dita circunstancia para que se teña en conta na valoración. Moeche, 7 de outubro de 2015. A alcaldesa Asdo.: Beatriz Bascoy Maceiras
15/10/2015 | Administración LocalMunicipal
Brión
Anuncio de aprobación dos padróns do prezo publico SAF

ANUNCIO APROBACION PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE SETEMBRO DE 2015 Mediante resolución de Alcaldía de data de 9 de outubro de 2015 aprobouse o padrón do servizo de axuda no fogar básica e dependencia do mes de setembro. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 16 de outubro ao 16 de decembro de 2015. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de outubro de 2015. O alcalde José Luís García García
15/10/2015 | Administración LocalMunicipal
Touro
Anuncio inicial de modificación da Ordenanza reguladora do servizo de abastecemento de auga a domicilio

EDICTO APROBACIÓN INICIAL DO EXPEDIENTE DE MODIFICACIÓN DA ORDENANZA REGULADORA DA TAXA DE ABASTECEMENTO DE AUGA A DOMICILIO O Pleno do Concello de Touro, en sesión ordinaria celebrada o día 25 de setembro de 2015, adoptou o acordo de aprobar inicialmente a modificación da Ordenanza reguladora da taxa de abastecemento de auga a domicilio. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, 5 de outubro de 2015. O alcalde Asdo.: Ignacio Codesido Barreiro
15/10/2015 | Administración LocalMunicipal
Valdoviño
Anuncio aprobación definitiva acordo creación ficheiros datos carácter personal dependentes do concello de Valdoviño

De conformidade co acordo adoptado en sesión ordinaria do Pleno da Corporación de Valdoviño do día 17 de xullo de 2015, de aprobación inicial de creación de ficheiros de datos de carácter personal dependentes do concello de Valdoviño, someteuse o expediente a información pública mediante anuncio no BOP núm.155 de 17 de agosto de 2015 e no Taboleiro de Anuncios da Casa do Concello, co texto integro do ficheiro; segundo o disposto na Lei Orgánica 15/1999 de Datos de Carácter Personal. Visto que no citado prazo non se presentou ningunha reclamación nen suxestión, o acordo ata agora provisional, queda elevado a definitivo. O que se fai público, para xeral coñecemento. Valdoviño, 01 de outubro de 2015 A Alcaldesa en funcións, Asdo.: Rosa Ana García López
15/10/2015 | Administración LocalProvincial
Deputación Provincial da Coruña
Tesourería e Xestión de Tributos
Aceptación da delegación de competencias do Concello de Mugardos en materia de sancións de tráfico e en materia tributaria

A Excma. Deputación Provincial da Coruña, na sesión plenaria ordinaria celebrada o día 11 de setembro de 2015, aprobou o seguinte: “28.- ACEPTACIÓN DA DELEGACIÓN DO CONCELLO DE MUGARDOS, NAS SEGUINTES COMPETENCIAS: a. Instrución dos procedementos sancionadores por infracción das normas sobre tráfico, circulación de vehículos a motor e seguridade viaria. b. Recadación, tanto en período voluntario como executivo, dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria. c. Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolos ou voo das vías públicas, a favor de empresas explotadoras de servizos de subministración de interese xeral.1.- Aceptar a delegación do Concello de Mugardos, en materia de instrución dos procedementos sancionadores por infracción das normas sobre tráfico, circulación de vehículos a motor e seguridade viaria.2.- Aceptar a delegación do Concello de Mugardos, en materia de recadación tanto en período voluntario como executivo, dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria.3.- Aceptar a delegación do Concello de Mugardos, en materia de xestión, inspección e recadación voluntaria e executiva da taxa por utilización privativa ou aproveitamentos especiais constituídos no solo, subsolo ou voo das vías públicas, a favor de empresas explotadoras de servizos de subministración de interese xeral.4.- A delegación entrará en vigor unha vez sexa publicado este acordo no Boletín Oficial da Provincia e no Diario Oficial de Galicia, e o seu exercicio levaráse a cabo nos termos establecidos nas Bases para a prestación de servizos en materia de sancións por infracción das normas sobre tráfico, circulación de vehículos a motor e seguridade viaria e da taxa pola utilización privativa ou aproveitamentos especiais aos concellos que non teñan delegada a xestión tributaria e a recadación dos impostos municipais obrigatorios, aprobadas ao efecto por esta Deputación Provincial.” O que se publica para xeral coñecemento. A Coruña, 5 de outubro de 2015 O presidente O secretario Valentín González Formoso José Luis Almau Supervía
15/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago do prezo xusto de claves AC/09/257.1, AC/09/257.1. M1 e AC/09/257.1. M3. Concello de Ribeira

Pago PREZOS XUSTOS de claves AC/09/257.01, AC/09/257.01. M1, AC/09/257.01. M3, no Concello de Ribeira En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do Concello indicado. Este pagamento corresponde aos expedientes de expropiación forzosa instruídos para o termo municipal de Ribeira, por mor das obras dos proxectos: ● AC/09/257.01. “Proxecto de trazado e construción de mellora da estrada AC-303, Oleiros (AC-550)-Corrubedo. ● AC/09/257.01. M1. “Modificado núm.1 do proxecto de trazado e construción de mellora da estrada AC-303, Oleiros (AC-550)-Corrubedo. ● AC/09/257.01. M3. “Modificado núm.3 do proxecto de trazado e construción de mellora da estrada AC-303, Oleiros (AC-550)-Corrubedo. O dito pagamento terá lugar: Termo municipal de Ribeira Lugar: Casa Consistorial do Concello de Ribeira Data: 17 de novembro de 2015, de 11.00 a 11.30 horas O pagamento efectuarase polo pagador deste servizo e en presencia do representante da Administración, e do alcalde e secretario do dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 06 de outubro de 2015. O xefe do Servizo Asdo.: Felipe de la Vega Gándaras
15/10/2015 | Administración LocalMunicipal
Sada
Secretaría
Anuncio licitación do subministro e instalación de alumado público por outro de maior eficiencia enerxética na Avda. República Arxentina e estrada de Sada ao Castro

Organismo: Concello de Sada Dependencia que tramita o expediente: Secretaría-Unidade contratación Obtención de documentación e información: Dependencia: Unidade contratación Enderezo: Avda. da Mariña 25 – Sada, 15160 Teléfono: 981620075; Telefax: 981621274 Correo electrónico: contratación@sada. dicoruna. es Dirección de internet do perfil do contratante: www.contratosdegalicia.es Data límite de obtención de documentación e información: 15 días naturais Número de expediente: 2015017 a) Tipo: Subministración b) Descrición: Subministro e instalación de alumado público por outro de maior eficiencia na Avda. República Arxentina e estrada de Sada ao Castro (PAI 2015) c) División por lotes e número de lotes/nº de unidades: Non d) Lugar de execución/entrega: Sada e) Prazo de execución/entrega: 4 semanas I) CPV (Referencia de Nomenclatura): 34928500-3, 45316000-5 a) Tramitación: Ordinaria; B) Procedemento: Aberto; c) Criterios de adxudicación: Factor prezo 4.- Valor estimado do contrato: 36.647,88 € a) Importe neto: 36.647,88 €. Importe total: 44.343,93 € Provisional: Non; Definitiva: 5 % do prezo de adxudicación a) Clasificación (grupo, subgrupo e categoría): Non se exixe b) Solvencia económica e financieira e solvencia técnica e profesional: Ver cláusula 5 do cadro de características. a) Data límite de presentación: 15 días naturais contados a partir da última publicación no BOP ou no Perfil do contratante. b) Lugar de presentación: 1. Dependencia: Rexistro Xeral; 2.- Enderezo: Avda. da Mariña 25, 3.- Localidade e código postal: Sada, 15160 c) Admisión de variantes se procede: Non f) Prazo durante o cal o licitador estará obrigado a manter a súa oferta: 3 meses 9. Apertura de ofertas: 2º día hábil seguinte ás 11:00 horas 10.- Gastos de publicidade: De conta do adxudicatario. Sada, 6/10/2015 O alcalde.- Ioan Bogdan Bussian Legasa
15/10/2015 | Administración LocalMunicipal
Sada
Secretaría
Anuncio de licitación para o subministro e instalación de alumado público por outro de maior eficiencia na Avda. Barrié da Maza, Sada (PAI 2015)

Organismo: Concello de Sada Dependencia que tramita o expediente: Secretaría-Unidade contratación Obtención de documentación e información: Dependencia: Unidade contratación Enderezo: Avda. da Mariña 25 – Sada, 15160 Teléfono: 981620075; Telefax: 981621274 Correo electrónico: contratación@sada. dicoruna. es Dirección de internet do perfil do contratante: www.contratosdegalicia.es Data límite de obtención de documentación e información: 15 días naturais Número de expediente: 2015020 a) Tipo: Subministración b) Descrición: Subministro e instalación de alumado público por outro de maior eficiencia na Avda. Barrié da Maza (PAI 2015) c) División por lotes e número de lotes/nº de unidades: Non d) Lugar de execución/entrega: Avda. Barrié Maza-Sada e) Prazo de execución/entrega: 4 semanas I) CPV (Referencia de Nomenclatura): 34928500-3, 45316000-5 a) Tramitación: Ordinaria; B) Procedemento: Aberto; c) Criterios de adxudicación: Factor prezo 4.- Valor estimado do contrato: 38.838,20 € a) Importe neto: 38.838,20 €. Importe total: 46.994,22 € Provisional: Non; Definitiva: 5 % do prezo de adxudicación a) Clasificación (grupo, subgrupo e categoría): Non se exixe b) Solvencia económica e financieira e solvencia técnica e profesional: Ver cláusula 5 do cadro de características. a) Data límite de presentación: 15 días naturais contados a partir da última publicación no BOP ou no Perfil do contratante. b) Lugar de presentación: 1. Dependencia: Rexistro Xeral; 2.- Enderezo: Avda. da Mariña 25, 3.- Localidade e código postal: Sada, 15160 c) Admisión de variantes se procede: Non f) Prazo durante o cal o licitador estará obrigado a manter a súa oferta: 3 meses 9. Apertura de ofertas: 2º día hábil seguinte ás 11:00 horas 10.- Gastos de publicidade: De conta do adxudicatario. Sada, 6/10/2015 O alcalde.- Valentina Pilar Simonelli Lopez Echazarreta
15/10/2015 | Administración LocalMunicipal
Sada
Alcaldía
Nomeamento de D. Francisco José Montouto Pérez como membro da Xunta de Goberno e tenente de alcalde

Esta Alcaldía, mediante o decreto núm.1635/2015, do 29 de setembro, ditou a seguinte resolución: << Tras o cese por renuncia de DªDenisa Florina Lopez Torrecilla Shafqat na sesión plenaria de 24-9-2015, e dado que esta ex-concelleira ostentaba os cargos de membro da Xunta de Goberno e terceira tenente de Alcalde, faise preciso reorganizar o goberno municipal. A tal fin, en uso das atribucións que me confiren os artigos 21 e 23 da Lei 7/1985, de 2 de abril, vistos os artigos 29, 30 e 31 do Regulamento Orgánico municipal e 46, 47 e 52 do Regulamento aprobado por Real Decreto 2.568/1986, de 28 de novembro, RESOLVO: 1º.- Nomear membro da Xunta de Goberno Local e terceiro Tenente de Alcalde ao concelleiro D. Francisco José Montouto Pérez.- 2º.- Esta resolución, que requirirá para a súa eficacia a aceptación do concelleiro nomeado, producirá efectos a partir do día seguinte ao desta data, notificarase ao designado, publicarase no Boletín Oficial da Provincia e no Taboleiro de Edictos e será comunicada ao Pleno na primeira sesión que dito órgano celebre.->>. Sada, 29 de setembro de 2015 O Alcalde, Asdo.: Óscar Benito Portela Fernández
15/10/2015 | Administración LocalMunicipal
O Pino
Aprobación inicial de expediente de modificación de créditos

ANUNCIO O Pleno da Mancomunidade, en sesión ordinaria que tivo lugar no día da data, aprobou inicialmente o expediente de modificación de créditos (transferencia de créditos). En cumprimento do disposto nos artígos 42,20 e 22 do Real decreto 500/1990 e 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ó público na Secretaría desta Mancomunidade, polo prazo de quince días hábiles, que comezará a contarse dende o dia seguinte ó da inserción do presente edicto no BOP, co fin de que durante ese tempo se poidan formula-las reclamacións que se consideren pertinentes, e que deberán ser dirixidas ó Sr. alcalde-presidente desta Mancomunidade. O Pino, a 13 de outubro de 2015. O presidente Asdo.: Manuel Taboada Vigo
15/10/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación proxecto complementario n.º 1 obra “Mellora da seguridade vial na intersección da DP 1704 coa DP 0102 (Cambre), pk 2+190 ao pk 2+340, do Plan de conservación 2014, e a súa inclusión no Plan de conservación 2015, co código 2015.1100.0035.0

ANUNCIO O Pleno da Deputación Provincial da Coruña, na sesión ordinaria que tivo lugar o 8 de outubro do dous mil quince (8/10/2015), acordou a aprobación do asunto que a continuación se menciona: Aprobación do proxecto complementario n.º 1 da obra “Mellora da seguridade vial na intersección da DP 1704 coa DP 0102 (Cambre), pk 2+190 ao pk 2+340, do Plan de conservación de vías provinciais 2014, terceira fase, e a súa inclusión no Plan de conservación de vías provinciais 2015, co código 2015.1100.0035.0, co detalle que se indica a continuación en canto a súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 8 de outubro do 2015. O presidente O secretario Valentín González Formoso José Luis Almau Supervía
02/10/2015 | Administración LocalMunicipal
Oza-Cesuras
Exposición pública acordo provisional modificación Ordenanza fiscal núm.9, reguladora da taxa por recollida do lixo

REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 25 de setembro de 2015 PERIODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións polos interesados.1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza- Cesuras, 25 de setembro de 2015 O ALCALDE, O SECRETARIO José Pablo González Cacheiro. José Carmelo Sánchez Presedo.
02/10/2015 | Administración LocalMunicipal
Mugardos
Formalización contrato obra “Melloras no polideportivo municipal” (POS 2015)

En cumprimento do disposto no artigo 154 do RD Lex.3/2011, polo que se aproba o Texto Refundido da Lei de Contratos do Sector Público, a través do presente anuncio faise pública a formalización do seguinte contrato: — Tipo de contrato: Contrato de obras — Denominación: MELLORAS NO POLIDEPORTIVO MUNICIPAL, incluídas no POS 2015 — Órgano de Contratación: Xunta de Goberno Local — Procedemento de adxudicación: ABERTO — Tramitación: URXENTE — Orzamento de licitación: 188.201,02 € (IVE incluído) — Data de adxudicación: 18.09.2015 — Adxudicatario: CANDAL EXCAVACIONES Y OBRAS S. L. — Importe de adxudicación: 116.466,88 € (IVE incluído) — Data de formalización: 24.09.2015 Mugardos, 24 DE SETEMBRO DE 2015 O Alcalde Asdo. JUAN DOMINGO DE DEUS FONTICOBA
02/10/2015 | Administración LocalMunicipal
Ares
Información pública

Estándose a tramitar expediente de cancelación de aval por extravío, que fora constituido a través do BANCO DE GALICIA por Hijos de Lorelei Albastroiu Demures S. A. con CIF.- A-15056849, para garantir os dereitos dunha obra ante o Concello de Ares, identificado co nº de aval: 48626.2, e dada conta da escaseza de datos ao respecto, e aportadas polo interesado estractos das liquidacións á que fai referencia o aval, publícase o presente anuncio segundo o disposto no artigo 60 da Lei 30/1992, do 26 de novembro, do réxime xurídico das administracións públicas e do procedemento administrativo común por espazo de dez días por razón de interés público e publicidade do procedemento. En Ares a 25 de setembro do 2015 O Alcalde-Presidente. Asdo.- D. Julio Ignacio Iglesias Redondo
02/10/2015 | Administración LocalMunicipal
Malpica de Bergantiños
Recadación
Aprobación inicial do suplemento de crédito 2/2015

Aprobación inicial do suplemento de crédito 2/2015 O Pleno do Concello de Malpica de Bergantiños (A Coruña), en sesión ordinaria celebrada o día 24 de setembro de 2015, aprobou inicialmente o suplemento de crédito n.º 2/2015, por importe de 61.054,49 euros. O expediente permanecerá exposto ao público durante o prazo de quince días soltos, contados a partir do día seguinte ao da súa publicación neste Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación con 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 25 de setembro de 2015. O ALCALDE Asdo.: Eduardo José Parga Veiga